Ketil Kalv

Ketil Kalv (995–1040) bodde på Ringnes gård i første halvdel av 1000-tallet, og var en nær venn av Olav den hellige.

Han var gift med Gunnhild Sigurdsdatter, datter av kongsmor Åsta Gudbrandsdatter og småkongen Sigurd Syr (død 1018). Gunnhild var halvsøster til kong Olav den hellige (995–1030) og søster til Harald 3 Hardråde (1015–66).Åsta Gudbrandsdatter i Store norske leksikon.  

Det var jo kongen som i praksis giftet halvsøsteren Gunnhild bort til Ketil i 1024. I gave fikk Ketil en 15-roms karv. Da de fem Opplandskongene samlet seg på Ringsaker for å legge opp råd mot kong Olav, som de syntes fór for fort frem, var også Ketil til stede. Han var uenig med de andre, og rodde med sin karv til Eidsvoll, der han møtte kongen. Da kongen fikk høre om Opplandskongenes råd, samlet han hæren og dro til Ringsaker, der han overrasket og fanget småkongene. 

100 meter syd for gårdsplassen på Ringnes, ligger en haug som er kalt Ketilhaugen.

Referanser

Kategori:Nordmenn fra vikingtiden
Kategori:Personer fra Stange kommune
Kategori:Fødsler i 995
Kategori:Dødsfall i 1040